Я рада, што паступіла менавіта на ФМА, менавіта дзякуючы майму факультэту я змагла патрапіць у Італію. Супрацоўнікі аддзела міжнародных праграм і праектаў ведаюць сваю справу, заўсёды растлумачаць, падкажуць, што ды як, праводзяць зборы для тлумачэння асноўных пытанняў, менавіта дзякуючы падрабязным інструкцыям УМС у мяне і атрымалася сабраць усе неабходныя дакументы, дзякуй ім за гэта! Праграму для навучання ў Лодзінскім універсітэце я таксама знайшла дзякуючы УМС, якія размясцілі гэту інфармацыю на сваёй старонцы ў facebook. Увогуле, бясконца рада, што ў нашага ўніверсітэта ёсць такія сувязі, гэта і зрабіла мае стажыроўкі троху прасцейшымі за кошт таго, што было да каго звярнуць па параду, і яны заўсёды знаходзіліся побач.